**Beszámoló – Fizika szakterületi koordinátor
Ferdinandy Bence**

**2011. március 8. – 2011. május 3.**

**Bevezető:**

Újkori hagyományainknak megfelelően először időrendi bontásban szerepelnek azon események, ahol részt vettem, majd a szöveges beszámoló a napi rutinon kívüli dolgokról.

**Időrendi bontás:**

**március 10.** – Mafihe EHB elnökségi

**március 11.** – Intézeti Tanács

**március 16. –** Kari Tanács

**március 18.** – Választmány

**március 19.** – Mentorkirándulás

**március 21.** – Választmány

**március 22.** – Választási Bizottság ülés

**március 22.** – Alapszabály módosító ülés

**március 28.** – Választmány

**április 1.** – Gólyatábor megbeszélés

**április 4.** – Választmány

**április 5.** – Gólyatábor fórum

**április 8- 10.** – HÖOK Vezetőképző

**április 11.** – Választmány

**április 15.** – Intézeti Tanács

**április 15.** – Rendkívüli Küldöttgyűlés

**április 26.** – Kari Tanács megbeszélés

**április 27. –** Holland fizikusok laborlátogatása

**április 27. –** Kari Tanács

**április 27.** – Választmány

**május 1.** – Alapszabály módosító ülés

**Szöveges beszámoló:**

**Delegáltságok:** Dukán András Ferenc megválasztása utáni március 11-én, pénteken tartott választmányon nem tudtam megjelenni órarendi elfoglaltság miatt. Sándor Máté Csaba fizika szakterületi képviselő helyettesített.

**Mafihe EHB** (Magyar Fizikushallgatók Egyesületének ELTE Helyi Bizottsága): Részt vettem az EHB egyik elnökségi ülésén, ahol a közös EHB-szakterületi honlapról esett szó. A tervek szerint a Mafihe honlapjának megújulása után, némileg hasonló dizájn mellett ez a honlap is meg fog újulni. Többek között tervezzük a különböző ülések jegyzőkönyveit, a szakterületi koordinátor beszámolóit, illetve képviselői és elnökségi bemutatkozásokat feltenni rá.

**EHB programok:** Az EHB ebben az időszakban szervezett Lasertaget, közös színházba menést, egy TDK Hétvégét a műegyetemi fizikusokkal, illetve beindította az EHB Előadói Kört. A TDK Hétvége egy rendszeres program, amin meghívott előadók mutatnak be TDK témákat, míg az Előadói Kör egy rendszeres eseményt takar, ahol bárki előadhatja a saját kutatási témáját vagy valami érdekességet a tudomány világából.

**HÖOK Vezetőképző:** Az első nap a Bologna szekcióban vettem részt, ahol a HÖOK külügyeiről volt szó alapvetően, míg a második nap a rendezvényszervezés szekcióra ültem be. A külügyes dolgok között sajnos egyedül az ESU (European Student Union) volt számomra új, de érdekesség, hogy a Corvinus HÖK itt kért segítséget (végül elsősorban az ELTE-től) a külügyének az újraszervezéséhez. A rendezvényes szekció „kész átverés” címszóval futott, mert pályázatos-szponzortárgyalásos vonal volt meghirdetve, ezzel szemben egy előadást hallgattunk meg arról, hogy egy menedzser szerint milyennek kéne lennie egy HÖK elnöknek és hogy kéne működnie a HÖKnek.

**Választások:** Részt vettem egy Választási Bizottság ülésen illetve próbálkoztam doktoranduszokat választásra és a választásokon való indulásra buzdítani. Ehhez megkértem Radnai Tamás, fizika szakterületi képviselőt, hogy egy csomó fizikus doktorandusz email-címét szedje össze és írtam nekik egy szívhez szóló levelet, amit odaadtam a többi szakterületi koordinátornak is.

**Laborlátogatások:** Ebben az időszakban nem volt szokásos középiskolás laborlátogatás, de érkezett egy holland fizikushallgató csoport, akiknek Ratter Kitti és Csanádi Tamás tartott laborbemutatót, illetve Lakatos Dóra fizika szakterületi képviselő segítette a szervezést.

**Szakmai gyakorlat:** A friss BSc-seknek kötelező 6 hét szakmai gyakorlat, amelynek teljesítése nem teljesen triviális. Szerencsére sikerült elérni, hogy a Fizikai Intézet a Mafihe által szervezett szakmai programokat elfogadja szakmai gyakorlatnak. Így amiről már biztosan tudjuk, hogy annak fog számítani idén az a Téli Iskola (már volt), a Nyílt Helyi Fifikus Fizikus Feladatok és az International Conference of Physics Students. Ezek együtt összesen olyan két hetet fednek le.

Ezúton is szeretnék köszönetet mondani mindenkinek, aki segítette a fizika szakterületet és/vagy az én munkámat, illetve azoknak akik elolvasták a beszámolómat. Amennyiben valakiben valamilyen kérdés merülne fel, az ne habozzon megkeresni emailben vagy telefonon!

É 47,573593°, K 19,058771°

2011. április 30.